ATM সঙ্কট আজ আরও জটিল হওয়ার আশঙ্কা। ৫০০ ও ১০০০ টাকার নোট বাতিলের কথা ঘোষণার পর, দু'দিন বন্ধ ছিল ATM। কাল খোলার কথা থাকলেও, বেশিরভাগ জায়গাতেই শাটার খোলেনি ATM কাউন্টারের। হতাশ হতে হয় গ্রাহকদের। আজ পরিস্থিতি কতটা বদলায় বা আদৌ বদলাবে কিনা, এ প্রশ্ন বড় হয়ে উঠেছে।
 ওয়েব ডেস্ক : ATM সঙ্কট আজ আরও জটিল হওয়ার আশঙ্কা। ৫০০ ও ১০০০ টাকার নোট বাতিলের কথা ঘোষণার পর, দু'দিন বন্ধ ছিল ATM। কাল খোলার কথা থাকলেও, বেশিরভাগ জায়গাতেই শাটার খোলেনি ATM কাউন্টারের। হতাশ হতে হয় গ্রাহকদের। আজ পরিস্থিতি কতটা বদলায় বা আদৌ বদলাবে কিনা, এ প্রশ্ন বড় হয়ে উঠেছে। ইতিমধ্যে একশো টাকার নোটের জোগান বাড়াতে রিজার্ভ ব্যাঙ্ককে আবেদন জানানো হয়েছে। যে পরিমাণ নোট পাঠানো হচ্ছে তাতে রাজ্যের মানুষের চাহিদা পূরণ করা যাবে না বলে জানিয়েছে স্টেট লেভেল ব্যাঙ্কার্স কমিটি। এর মধ্যে আবার নতুন দু হাজারের নোট দেওয়া হচ্ছে শুধু ব্যাঙ্কেই। কারণ এই নোট ATM-এ রিফিল করতে হলে , নতুন করে মেশিনের কনফিগারেশন বদলাতে হবে। যা করতে বেশ কিছুদিন সময় লাগবে। এই অবস্থায় ATM-হয়রানি আজও সকাল থেকে চলছেই।